Julegaveræset er vel overstået - så nu begynder julegave-bytteræset! Danskerne bytter julegaver for godt 300 milioner kroner. Få et overblik over dine forbrugerrettigheder herunder: - Der gælder ingen bytte- eller returret, medmindre butikken har lovet det. Løftet kan gives som en generel bytte- eller returret eller som en konkret aftale i det enkelte tilfælde. - Bytte- eller returrettigheder gælder kun i den forretning, hvor varen er købt, medmindre butikskæden har lovet, at varen kan byttes i alle forretninger. - Bytteret gælder kun ombytning til andre varer. Som hovedregel omregnes den byttede vare til den oprindelige pris. Hvis varen i mellemtiden er blevet nedsat til halv pris, kan kunden ikke kræve en vare ombyttet til to af den samme, men han kan for eksempel bytte gaven til en vare i en anden farve eller størrelse. - Returret betyder, at forbrugeren kan kræve købesummen tilbage. - Varen skal leveres tilbage i original emballage, hvis emballagen har betydning for varens værdi eller muligheden for at sælge varen igen. (Kilde: Dansk Erhverv).

Referat:
Du har ikke ret til at få byttet en vare eller få pengene tilbage, medmindre der er en fejl på den.